Múltiples activitats obrin el camí al 8 de Març, Dia de la Dona
07/03/2007 20:56:00

# Múltiples activitats obrin el camí al 8 de Març, Dia de la Dona

*   07/03/2007 20:56:00
*   [Imprimir](#)
*   Compartir
*    https://www.alaquas.org/documento.asp?id\_do=10030

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10030%2F0&title=Ajuntament%20d%27Alaqu%C3%A0s.%20Premsa.M%C3%BAltiples%20activitats%20obrin%20el%20cam%C3%AD%20al%208%20de%20Mar%C3%A7%2C%20Dia%20de%20la%20Dona)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10030/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2007/2/10030/10030_Form_4.jpg)](https://www.alaquas.org/ficheros/documentos/2007/2/10030/10030_Form_10.jpg "<a href='https://www.alaquas.org/ficheros/documentos/2007/2/10030/10030_Form_10.jpg' target=_blank><i class='fa fa-external-link' aria-hidden='true'></i>.Múltiples activitats obrin el camí al 8 de Març, Dia de la Dona</a>")

Tallers, conferències, música i esports configuren una àmplia programació, organitzada per l'Ajuntament d'Alaquàs i associacions locals al voltant d'aquesta celebració

Des del passat 26 de febrer, l'Ajuntament ha donat inici a una llarga llista d'activitats al voltant de la celebració del Dia de la Dona el proper 8 de març. Aquest esdeveniment té per lema enguany 'Homes i dones per la igualtat. Posa de la teua part'.

Una de les primeres activitats destacades va ser el taller de paper reciclat celebrat durant la setmana del 26 de febrer al 2 de març, coorganitzat per l'associació l'Oroneta i dut a terme en les instal·lacions del Passatge. Més de quaranta dones participants han elaborat àlbums fotogràfics, llibretes i altres materials aprofitant paper reciclat.

El dijous, dia 1 de març, va tindre lloc una conferència amb una ponent d'excepció, Nery Arely Díaz de la Rivera, regidora de l'Ajuntament de Santa Tecla (el Salvador). Durant la xerrada, Nery Arely va oferir el seu punt de vista i va contar l'experiència pròpia que es viu al dia a dia al seu país, pel que fa a la realitat política i social de les dones. Aquesta activitat va celebrar-se a la seu de les Ames de Casa Tyrius d'Alaquàs i va estar coorganitzada pel Fons Valencià per la Solidaritat.

El 2 de març va haver una activitat esportiva, el cross de la dona i un sopar de dones promogut per l'associació l'Oroneta.

Les activitats han continuat aquesta setmana amb el lliurament de premis del concurs literari que organitza l'Escola de Persones Adules 'Enric Valor' de la ciutat. L'acte va tindre lloc a l'Auditori Nou d'Alaquàs en la vesprada del 5 de març. Enguany, les obres participants han versat sobre el lema 'Homes i dones per la igualtat'.

En els pròxims dies continua la programació amb tallers i conferències. Entre aquestos actes cal resaltar l'espectacle poètic i musical 'Fuego Femenino' que té lloc el dimecres 7 de març a càrrec de Dones Teixint, Mahomai i Lucita la Vela. Un esdeveniment que, a més, té fins solidaris ja que la recaptació anirà destinada a finançar el programa Oci i Temps Lliure per a dones vícitimes de la violència de gènere.

El dia central, el 8 de març, tindrà lloc una concentració a les 12 del matí a la porta de l'Ajuntament, en què es llegirà un manifest per commemorar aquest Dia de la Dona. Més tard, a les 19:30 hores, es participarà en la manifestació organitzada a València.

La programació continuarà durant tot el mes de març i abril.